मुंबई। जाने-माने बाॅलीवुड प्रोड्यूसर बोनी कपूर का ट्विटर अकांउट किसी ने हैक लिया है और अब वह दूसरों से पैसा निकलवाने की कोशिश कर रहा है। सोर्स की मानें तो बोनी को इस बात की खबर ही नहीं थी। इन्होंने पिछले दो साल से यानी 20 सितंबर 2015 से ट्विटर अकांउड चेक ही नहीं किया है। दिल्ली के एक शख्स अमन खुराना को बोनी कपूर के नाम से ट्विटर पर चैट रिक्वेस्ट आई। हैकर ने पहले अमन को फॉलो किए जाने पर थैंक्स कहा और फिर एक हेल्प मांगी, तो अमन खुशी-खुशी तैयार हो गया। बोनी कपूर बने उस शख्स ने 10 हजार रुपए अकाउंट में डालने की रिक्वेस्ट की और अमन तैयार हो गए। जब उन्होंने उससे उसका मोबाइल नंबर मांगा और उस पर ट्राय करने की कोशिश की तो किसी ने फोन ही पिक नहीं किया। TrueCaller पर नंबर चेक करने पर भी कोई रिजल्ट शो नहीं हुआ, लेकिन बस इतना पता चल सका कि नंबर गुजरात का है। तब जाकर सारा माजरा समझ आया कि हेल्प लेने वाला शख्स बोनी कपूर नहीं, बल्कि कोई और है।
hin_Deva